Kamu bisa jelasin ke aku soal ThyssenKrupp dalam bahasa melayu?

ThyssenKrupp AG (IPA: ) merupakan sebuah perbadanan konglomerat berbilang negara yang berpangkalan di Duisburg dan Essen, Jerman. Ia terdiri daripada 670 buah syarikat dari seluruh dunia. Walaupun ThyssenKrupp adalah salah satu pengeluar keluli terbesar di dunia, perbadanan ini juga menyediakan komponen dan sistem untuk industri automotif, lif, tangga gerak, perdagangan bahan dan perkhidmatan perindustrian. Ketika penyusunan semula syarikat pada tahun 2009, ia telah disusun kepada lapan bidang perniagaan yang dikelompokkan ke dalam dua bahagian utama iaitu 'Bahan' dan 'Teknologi'. Bahagian Bahan memberi tumpuan kepada keluli karbon, keluli tahan karat dan perkhidmatan bahan manakala bahagian Teknologi pula memfokuskan kepada lif, loji dan teknologi komponen, dan sistem marin.

Pada asalnya, syarikat merupakan dua entiti badan yang berbeza iaitu Thyssen AG dan Krupp sebelum penggabungan dilakukan pada 1999 dan kini ibu pejabatnya beroperasi di Essen. Pemegang saham terbesar syarikat ini adalah Yayasan Alfried Krupp von Bohlen und Halbach, sebuah yayasan kedermawanan utama di Jerman, di mana ia dicipta dan dinamakan sebagai penghromatan kepada Alfried Krupp von Bohlen und Halbach, bekas pemilik dan ketua syarikat Krupp.

Di negara Sepanyol, ThyssenKrupp mengeluarkan lif sebagai hasil utamanya, di mana ia menjana pendapatan sebanyak €1.6 bilion dan mempunyai 5,500 pekerja di situ. Di Itali pula, syarikat ini sebahagian besarnya menghasilkan keluli tahan karat dan ia menjana pendapatan sehingga €2.3 bilion. Perniagaan di kedua-dua negara tersebut membentuk 9% daripada kesemua jualan untuk syarikat.